Izziņa par saņemtajiem komentāriem par Eiropas Savienības struktūrfondu un Kohēzijas fonda vadošās iestādes metodikas Nr.4.1. “Eiropas Reģionālās attīstības fonda, Eiropas Sociālā fonda  un Kohēzijas fonda projektu iesniegumu atlases metodika 2014.–2020.gadam” projektu 


	Nr. p.k.
	Metodikas esošā redakcija
	Iestādes komentārs
	Vadošās iestādes viedoklis
	Gala redakcija

	1. 
	1.sadaļa “Projektu iesniegumu vērtēšanas kritēriju struktūra un izstrāde”
Kritēriju piemērošanas metodika tiek apstiprināta kopā ar projektu iesniegumu atlases nolikumu kā tā sastāvdaļa sadarbības iestādes vai ITI pašvaldības saskaņošanas procesa ietvaros.

	Labklājības ministrija (turpmāk – LM)
Lūdzam izvērtēt iespēju papildināt tekstu ar norādi, ka projektu iesniegumu vērtēšanas kritēriju piemērošanas metodika ir informatīvi skaidrojošs materiāls, kā tas skaidrots kritēriju piemērošanas metodikās.
	Nav ņemts vērā.
Sniegts skaidrojums.
Ņemot vērā, ka Eiropas Savienības struktūrfondu un Kohēzijas fonda 2014.– 2020.gada plānošanas perioda vadības likums (turpmāk – ES fondu vadības likums) nosaka, ka ES fonda projektu sagatavo un iesniedz saskaņā ar projektu iesniegumu atlases nolikumu, savukārt tam kā viena no sastāvdaļām ir projektu iesniegumu vērtēšanas kritēriju piemērošanas metodika, kura likumā ir definēta kā dokuments, kurā ietverts skaidrojums par kritērijiem, ko projekta iesnieguma vērtētāji ievēro projekta iesnieguma vērtēšanā, uzskatām, ka minētais papildinājums nav atbalstāms. 

Papildus skaidrojam, ka, tā kā minētā metodika ir sagatavota kā vienots un izsekojams dokuments piemērošanai tieši projektu iesniegumu atlases procesā iesaistītajām institūcijām, kam tā saskaņā ar minēto likumu ir jāpiemēro vienveidīgas kritēriju piemērošanas nodrošināšanai, minētais papildinājums  vēl jo vairāk var radīt neviennozīmīgu izpratni tās piemērošanas procesā. Savukārt projekta iesniedzējam šī metodika projekta iesnieguma sagatavošanas fāzē skaidri nodefinē kritēriju piemērošanas kārtību, saskaņā ar kuriem tiks vērtēta projekta iesnieguma atbilstība. Jebkurā gadījumā primāri tā ir saistoša tieši projekta vērtētājiem, savukārt projekta iesniedzējam nodrošina ES fondu vadības likumā noteikto pārskatāmības principa ievērošanu. 
	-


	2. 
	6.1.sadaļa “Grūtībās nonākuša saimnieciskās darbības veicēja noteikšana”
Lai pienācīgi būtu iespējams novērtēt vienoto izvēles kritēriju „Projekta iesniedzējs nav grūtībās nonācis saimnieciskās darbības veicējs, saskaņā ar MK noteikumiem par specifiskā atbalsta mērķa īstenošanu (attiecināms, ja finansējuma saņēmējs ir saimnieciskās darbības veicējs)[footnoteRef:1]” nepieciešams novērtēt aspektus atbilstoši attiecīgā valsts atbalsta regulējumā noteiktajam, kas minēts MK noteikumos par specifiskā atbalsta mērķa īstenošanu, piemēram, atbilstoši: [1:  Atbilstoši spēkā esošajam valsts atbalsta regulējumam un MK noteikumiem par specifiskā atbalsta mērķa īstenošanu.] 

1) Komisijas 2014. gada 17. jūnija Regulai (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu vai
2) Komisijas 2013.gada 18.decembra Regulai (ES) Nr. 1407/2013 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) vai
3) Komisijas 2013. gada 18. decembra Regulai (ES) Nr. 1408/2013 par Līguma par Eiropas Savienības darbību 107. un 108.panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) vai
4) Komisijas 2014. gada 27. jūnija Regulai (ES) Nr.717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 27.jūnijs, Nr. L 190/45) vai 
5) Eiropas Komisijas 2014.gada 31.jūlija paziņojumam "Pamatnostādnes par valsts atbalstu grūtības nonākušu nefinanšu uzņēmumu glābšanai un pārstrukturēšanai" (Eiropas Savienības Oficiālais Vēstnesis, 2014.gada 31.jūlijs, Nr. 2014/C 249/1), ja MK noteikumi par specifiskā atbalsta mērķa īstenošanu tiek ieviesti saskaņā ar Eiropas Komisijas valsts atbalsta mērķu vadlīnijām.

	Finanšu ministrijas Komercdarbības atbalsta kontroles departaments (turpmāk – KAKD)
Lūdzam dzēst šo norādi “kā arī tas neatbilst grūtībās nonākuša saimnieciskās darbības veicēja statusam”, jo, mūsuprāt, tā dublē jau iepriekš pateikto. Attiecīgi lūdzam salāgot vienotā izvēles kritērija nosaukumu ar tā nosaukumu 3. un 4.pielikumā, veidojot to atbilstoši redakcijai 6.1.sadaļā.   

Centrālā finanšu un līgumu aģentūra (turpmāk – CFLA)
Piešķirot de minimis atbalstu, netiek vērtētas GNU pazīmes. Tiek vērtēti tikai izslēgšanas nosacījumi atbilstoši Vadības likumam. Attiecīgi rosinām svītrot minēto uzskaitījumu.
Praktiski fondos netiek piešķirts atbalsts R&R, tādēļ ierosinām dzēst pēdējo teikumu.

	Ņemts vērā
un precizēta redakcija, atsaucoties uz Komisijas Regulu Nr. 651/2014. Tiek dzēstas atsauces uz de minimis atbalsta regulām, jo šajās regulās nav ierobežojumu piešķirt de minimis atbalstu grūtībās nonākušiem uzņēmumiem, taču pirms de minimis atbalsta piešķiršanas tiks vērtēta atbilstība ES fondu vadības likuma 23.pantā definētajiem izslēgšanas noteikumiem. Savukārt atbilstoši Eiropas Komisijas 2014.gada 31.jūlija paziņojumam “Pamatnostādnes par valsts atbalstu grūtības nonākušu nefinanšu uzņēmumu glābšanai un pārstrukturēšanai” šobrīd netiek plānots piešķirt ES fondu atbalstu CFLA administrētajos projektos.
	Lai pienācīgi būtu iespējams novērtēt vienoto izvēles kritēriju “Projekta iesniedzējs nav grūtībās nonācis saimnieciskās darbības veicējs”[footnoteRef:2] nepieciešams novērtēt Komisijas Regulas Nr. 651/2014  2. panta 18. punktā minētās pazīmes. [2:  Atbilstoši Komisijas 2014. gada 17. jūnija Regulai (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu.] 


	3. 
	6.1.sadaļa “Grūtībās nonākuša saimnieciskās darbības veicēja noteikšana”
15.zemstīrtras atsauce
“Atbilstoši spēkā esošajam regulējumam.”
	KAKD
Lūdzam precizēt zemsvītras atsauci, norādot, kādam spēkā esošam regulējumam atbilstoši jāveido kritērijs. Lūdzam arī papildināt ar atsauci uz atbilstošajiem MK noteikumiem.

	Daļēji ņemts vērā.
Zemsvītras redakcija precizēta atbilstoši KAKD ierosinātajam.
Vienlaikus skaidrojam, ka nav iespējams papildināt norādot konkrētus atbilstošus MK noteikumus, jo katram specifiskajam atbalsta mērķim ir atsevišķi MK noteikumi par to īstenošanu, kā arī nav iespējams pie kritērija norādīt konkrētu spēkā esošo valsts atbalsta regulējumu, jo tas atšķiras starp specifiskajiem atbalsta mērķiem. 
	Atbilstoši Komisijas 2014. gada 17. jūnija Regulai (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu.

	4. 
	6.1.sadaļa “Grūtībās nonākuša saimnieciskās darbības veicēja noteikšana”

	KAKD
Lūdzam papildus norādīt (piemēram, zemsvītras atsaucē, ka gadījumā ja komercdarbības atbalsts tiek piešķirts saskaņā ar kādu no de minimis regulām, Komisijas Regulas Nr. 651/2014  2. panta 18. punktā minētā definīcija nav pilnībā piemērojama.
	Ņemts vērā
	Ja atbalsts tiek piešķirts ar kādu no de minimis regulām (Komisijas 2013.gada 18.decembra Regulu (ES) Nr. 1407/2013 par Līguma par Eiropas Savienības darbību 107. un 108.panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1), Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108.panta piemērošanu de minimis atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9), Komisijas 2014. gada 27. jūnija Regulu (ES) Nr.717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 27.jūnijs, Nr. L 190/45)), tad Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un 108.pantu, 2.panta 18.punktā minētās pazīmes nepiemēro. Ja komercdarbības atbalsts tiek piešķirts saskaņā ar kādu no iepriekš minētajām de minimis regulām, tiek vērtēti attiecīgajā regulā ietvertie nosacījumi, piemēram, regulas 1407/2013 gadījumā tiktu vērtēti attiecīgi 4.panta 3.punkta “a” apakšpunkts vai 6.punkta “a” apakšpunkts. Minētais neizslēdz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 23.panta pirmās daļas 4.punkta piemērošanu.


	5. 
	8.sadaļa “Vienoto un specifisko atbilstības kritēriju vērtēšanas principi”
Precizējamo kritēriju iespējams vērtēt ar “Nē” gadījumā, ja projekta iesniedzējs nav izpildījis projekta iesniegumam noteikto nosacījumu noteiktajā termiņā pēc tam, kad projekta iesniegums ir ticis apstiprināts ar nosacījumu, vai gadījumos, kad ir secināms, ka kritērijs nav izpildāms un to arī nebūs iespējams izpildīt (minētie gadījumi ir  jānosaka kritēriju piemērošanas metodikā).  

	LM
Šīs rindkopas beigās svītrots teksts “Nosacījumu izpilde nedrīkst ietekmēt projekta iesnieguma kvalitātes kritēriju vērtējuma rezultātu atbilstību noteiktajam minimālajam punktu skaitam vai noteiktajai to minimālajai kopsummai un mainīt projekta iesniegumu pēc būtības.”. 
Ņemot vērā svītroto tekstu, lūdzam skaidrot, vai precizējot projekta iesniegumu turpmāk plānots pieļaut būtiskas izmaiņas projekta saturā vērtēšanas procesa gaitā.
	Sniegts skaidrojums.
Skaidrojam, ka minētais teksts tika dzēsts, jo šāds formulējums radīja neskaidrības projektu iesniegumu vērtēšanas ietvaros, ņemot vērā, ka ir tādas projektu iesniegumu atlases, kurās arī kvalitātes kritēriji ir precizējamie, kā arī atsevišķos gadījumos ir bijušas situācijas, kas projekta iesniegumā un tā pielikumos nav sniegta pietiekam informācija kvalitātes kritērija izvērtēšanai.
	_

	6. 
	3.pielikums “Vienotie izvēles kritēriji”
1.kritērijs “1.	Projekta iesniedzējs nav grūtībās nonācis saimnieciskās darbības veicējs”
34.zemstītras atsauce
“Atbilstoši spēkā esošajam valsts atbalsta regulējumam”
	KAKD
Lūdzam šo zemsvītras atsauci papildināt ar atsauci uz MK noteikumiem par specifiskā atbalsta mērķa īstenošanu.

	[bookmark: _GoBack]Ņemts vērā.
	Atbilstoši Komisijas 2014. gada 17. jūnija Regulai (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu

	7. 
	3.pielikums “Vienotie izvēles kritēriji”
1.kritērijs “Projekta iesniedzējs nav grūtībās nonācis saimnieciskās darbības veicējs”
Kritērija ietekme uz lēmuma pieņemšanu – N
35.zemstītras atsauce
“Kritērijs nav precizējams. Ir pieļaujami precizējami tikai attiecībā uz tehniskiem, aritmētiskiem, redakcionāliem precizējumiem, piem., nav ieskanējusies kāda lapa vai konstatējama iespējama pārrakstīšanās kļūda, kā arī gadījumos, ja informācija projekta iesnieguma iesniegšanas brīdī nav pieejama, piem., nav pieejams ārvalstu saistītā uzņēmuma finanšu pārskats, lai varētu pārliecināties, ka uz projekta iesniedzēja saistīto personu grupu neattiecas neviena no Komisijas Regulas Nr. 651/2014 2. panta 18. punktā minētajām situācijām.”
	KAKD
Lūdzam papildināt zemsvītras atsauci, lai būtu skaidri saprotams, ka lēmums par iesnieguma apstiprināšanu, kā arī atzinums par nosacījumu izpildi ir lēmumi, ar kuriem tiek piešķirts komercdarbības atbalsts pretendentam.  
	Ņemts vērā.
	Kritērijs nav precizējams. Ir pieļaujami precizējami tikai attiecībā uz tehniskiem, aritmētiskiem, redakcionāliem precizējumiem, piem., nav ieskanējusies kāda lapa vai konstatējama iespējama pārrakstīšanās kļūda, kā arī gadījumos, ja informācija projekta iesnieguma iesniegšanas brīdī nav pieejama, piem., nav pieejams ārvalstu saistītā uzņēmuma finanšu pārskats, lai varētu pārliecināties, ka uz projekta iesniedzēja saistīto personu grupu neattiecas neviena no Komisijas Regulas Nr. 651/2014 2. panta 18. punktā minētajām situācijām.
Ņemot vērā, ka lēmums par projekta iesnieguma apstiprināšanu, kā arī atzinums par nosacījumu izpildi var būt lēmumi, ar kuriem tiek piešķirts komercdarbības atbalsts pretendentam, atbilstību kritērijam pārbauda gan uz projekta iesnieguma iesniegšanas dienu, gan uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu.


	8. 
	4.pielikums “Labā prakse vienoto kritēriju piemērošanas skaidrojumos”
Vienotais izvēles kritērijs “Projekta iesniedzējs nav grūtībās nonācis saimnieciskās darbības veicējs”
	KAKD
Vēršam uzmanību, ka skaidrojumā atbilstības noteikšanai ir norādīta pilnā GNU pazīmju versija, kas ir ietverta regulas Nr.651/2014 2.panta 18.punktā norādītajā definīcijā. Taču, gadījumos, kad komercdarbības atbalsts tiek piešķirts saskaņā ar citām regulām, piemēram, regulu Nr.1407/2013, tikai atsevišķiem atbalstu veidiem jāievēro nosacījumi par ierobežojumiem piešķirt atbalstu, piemēram, maksātnespējīgiem uzņēmumiem. Līdz ar to citos gadījumos šis kritērija skaidrojums nebūs piemērojams vai būs piemērojams daļēji. Tādēļ lūdzam precizēt 4.pielikumā ietverto informāciju, lai tas būtu saprotams līdzīgi kā tas ir skaidrots 4.1. metodikas 6.1.sadaļā.
	Nav ņemts vērā.
Kritērijs paredzēts GNU pazīmju izvērtēšanai, kā tas paredzēts regulas Nr.651/2014 2.panta 18.punktā norādītajā definīcijā.
De minimis atbalsta regulā Nr.1407/2013 nav ierobežojumu piešķirt de minimis atbalstu grūtībās nonākušiem uzņēmumiem CFLA administrētajos projektos, taču pirms de minimis atbalsta piešķiršanas tiks vērtēta atbilstība ES fondu vadības likuma 23.pantā definētajiem izslēgšanas noteikumiem. Savukārt atbilstoši Eiropas Komisijas 2014.gada 31.jūlija paziņojumam “Pamatnostādnes par valsts atbalstu grūtības nonākušu nefinanšu uzņēmumu glābšanai un pārstrukturēšanai” šobrīd netiek plānots piešķirt ES fondu atbalstu CFLA administrētajos projektos.
	-

	9. 
	4.pielikums “Labā prakse vienoto kritēriju piemērošanas skaidrojumos”
Vienotais izvēles kritērijs “Projekta iesniedzējs nav grūtībās nonācis saimnieciskās darbības veicējs”
	KAKD
Lūdzam precizēt kritēriju tādā veidā, lai būtu saprotams, ka tas attiecas arī uz sadarbības partneri, ja tāds ir paredzēts atbalsta programmas ietvaros. Piemēram, norādot to zemsvītras atsaucē (līdzīgi kā zemsvītras atsauce Nr.30 3.pielikumā).

CFLA
Papildus KAKD ierosinātajam aicinām papildināt metodikā, ka AI jāizvērtē, vai konkrētajā SAM nosacījums attiecināms arī uz gala saņēmējiem, ja tādi paredzēti atbalsta programmā.

	Ņemts vērā.
Papildināts ar zemsvītras atsauci.

	39.zemsvītras atsauce.
Gadījumos, ja specifiskā atbalsta mērķis paredz sadarbības partneru un/vai gala saņēmēju līdzdalību, atbildīgai iestādei jāizvērtē nepieciešamība vienotos kritērijus attiecināt arī uz sadarbības partneriem un/vai gala saņēmējiem.


	10. 
	4.pielikums “Labā prakse vienoto kritēriju piemērošanas skaidrojumos”
1.kritērijs “Projekta iesniedzējs nav grūtībās nonācis saimnieciskās darbības veicējs”
Kritērija ietekme uz lēmuma pieņemšanu – N
39.zemstītras atsauce
“Kritērijs nav precizējams. Ir pieļaujami precizējami tikai attiecībā uz tehniskiem, aritmētiskiem, redakcionāliem precizējumiem, piem., nav ieskanējusies kāda lapa vai konstatējama iespējama pārrakstīšanās kļūda, kā arī gadījumos, ja informācija projekta iesnieguma iesniegšanas brīdī nav pieejama, piem., nav pieejams ārvalstu saistītā uzņēmuma finanšu pārskats, lai varētu pārliecināties, ka uz projekta iesniedzēja saistīto personu grupu neattiecas neviena no Komisijas Regulas Nr. 651/2014 2. panta 18. punktā minētajām situācijām.”
	KAKD
Lūdzam skatīt komentāru pie zemsvītras atsauces Nr.35.

	Ņemts vērā.

	Skat. izziņas 6.punktu.

	11. 
	4.pielikums “Labā prakse vienoto kritēriju piemērošanas skaidrojumos”
1.kritērijs “Projekta iesniedzējs nav grūtībās nonācis saimnieciskās darbības veicējs”
Skaidrojums atbilstības noteikšanai
Vērtējums ir „Jā”, ja projekta iesniedzējs uz projekta iesnieguma iesniegšanas dienu  un / vai valsts atbalsta piešķiršanas dienu nav grūtībās nonācis uzņēmums (turpmāk – GNU) un  uz to neattiecas neviena no Komisijas Regulas Nr. 651/2014 2. panta 18. punktā minētajām situācijām ..
	KAKD
Viennozīmīgai skaidrojuma izpratnei lūdzam svītrot vārdu “vai”, ņemot vērā, ka vērtējums nevar būt “Jā”, ja projekta iesniedzējs, piemēram, uz projekta iesniegšanas dienu nav GNU, bet uz lēmuma par atbalsta piešķiršanu dienu jau ir. 

	Daļēji ņemts vērā. 
Ja jebkurā no diviem datumiem (uz projekta iesniegšanas dienu vai uz lēmuma pieņemšanas dienu) atbalsta pretendents ir GNU (vienā vai abos datumos), tad atbalstu nevar piešķirt. Precizēta redakcija. 
	Vērtējums ir „Jā”, ja projekta iesniedzējs uz projekta iesnieguma iesniegšanas dienu un/vai valsts atbalsta piešķiršanas dienu (nevienā no minētajiem datumiem) nav grūtībās nonācis uzņēmums (turpmāk – GNU) un  uz to neattiecas neviena no Komisijas Regulas Nr. 651/2014 2. panta 18. punktā minētajām situācijām:


	12. 
	4.pielikums “Labā prakse vienoto kritēriju piemērošanas skaidrojumos”
1.kritērijs “Projekta iesniedzējs nav grūtībās nonācis saimnieciskās darbības veicējs”
Skaidrojums atbilstības noteikšanai
Atbilstību kritērijam pārbauda:
1) uz projekta iesnieguma iesniegšanas dienu un;
2) uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu. 
	KAKD
Lūdzam skatīt komentāru pie zemsvītras atsauces Nr.35
	Ņemts vērā.
	Skat. izziņas 6.punktu.

	13. 
	4.pielikums “Labā prakse vienoto kritēriju piemērošanas skaidrojumos”
1.kritērijs “Projekta iesniedzējs nav grūtībās nonācis saimnieciskās darbības veicējs”
Skaidrojums atbilstības noteikšanai
Parakstītā, bet neapmaksātā pamatkapitāla palielināšana ir jānodrošina pamatkapitāla palielināšanas noteikumos paredzētajā termiņā, bet ne vēlāk kā sešu mēnešu laikā no dienas, kad pieņemts lēmums par pamatkapitāla palielināšanu[footnoteRef:3]. Ja gadījumā parakstītā pamatkapitāla palielināšanas rezultātā uzņēmumam nav GNU pazīmju uz projekta iesnieguma iesniegšanas dienu, pamatkapitāla palielinājuma apmaksas pienākums tiks noteikts arī līgumā par projekta īstenošanu, paredzot CFLA pienākumu izbeigt noslēgto līgumu, ja netiek novērsta atbilstība GNU  veikta parakstītā. [3:  Komerclikuma 198.panta 1.punkta 8.apakšpunkts] 

	KAKD
Vēršam uzmanību, ka no komercdarbības atbalsta viedokļa, izvērtējot uzņēmuma atbilstību GNU pazīmēm, ir pietiekami vērtēt uzņēmuma parakstīto kapitālu, bet turpmāk CFLA līgumā iekļaujamais punkts attiecībā uz parakstītā pamatkapitāla apmaksas pienākumu izriet no nacionālā regulējuma. Otrkārt, nav korekti minēt, ka noslēgtais līgums tiek izbeigts, ja netiek novērsta atbilstība GNU pazīmēm, jo komercdarbības atbalstu nemaz nevarēja piešķirt un attiecīgi līgumu noslēgt, ja atbilstība GNU pazīmēm netika novērsta pirms lēmuma par atbalsta piešķiršanu pieņemšanas. Attiecīgi lūdzam precizēt šādā veidā.
Piedāvātā redakcija “..ja netiek veikta parakstītā pamatkapitāla apmaksa. ”
	Ņemts vērā.

	Parakstītā, bet neapmaksātā pamatkapitāla palielināšana ir jānodrošina pamatkapitāla palielināšanas noteikumos paredzētajā termiņā, bet ne vēlāk kā sešu mēnešu laikā no dienas, kad pieņemts lēmums par pamatkapitāla palielināšanu[footnoteRef:4]. Ja gadījumā parakstītā pamatkapitāla palielināšanas rezultātā uzņēmumam nav GNU pazīmju uz projekta iesnieguma iesniegšanas dienu, pamatkapitāla palielinājuma apmaksas pienākums tiks noteikts arī līgumā par projekta īstenošanu, paredzot CFLA pienākumu izbeigt noslēgto līgumu, ja netiek veikta parakstītā pamatkapitāla apmaksa. [4:  Komerclikuma 198.panta 1.punkta 8.apakšpunkts] 

